**UE**

 *Proiect*

****

**GUVERNUL REPUBLICII MOLDOVA**

**HOTĂRÂRE nr. \_\_\_\_\_**

**din \_\_\_\_\_\_\_\_\_\_\_\_\_ 2024**

**Chișinău**

**pentru punerea în aplicare a prevederilor Legii nr. 28/2024 cu privire la frontiera de stat a Republicii Moldova**

În temeiul art. 63 alin. (2) lit. b) din Legea nr. 28/2024 cu privire la frontiera de stat a Republicii Moldova (Monitorul Oficial al Republicii Moldova, 2024, nr. 93-95, art.139), Guvernul

Prezenta hotărâre transpune:

1. parțial Regulamentul (UE) 2016/399 al Parlamentului European și al Consiliului din 9 martie 2016 cu privire la Codul Uniunii privind regimul de trecere a frontierelor de către persoane (Codul Frontierelor Schengen), publicat în Jurnalul Oficial al Uniunii Europene L 77 din 23 martie 2016, așa cum a fost modificat prin Regulamentul (UE) 2021/1134 al Parlamentului European și al Consiliului din 7 iulie 2021;
2. parțial Regulamentul (UE) 2018/1861 al Parlamentului European și al Consiliului din 28 noiembrie 2018 privind instituirea, funcționarea și utilizarea Sistemului de informații Schengen (SIS) în domeniul verificărilor la frontiere, de modificare a Convenției de punere în aplicare a Acordului Schengen și de modificare și abrogare a Regulamentului (CE) nr. 1987/2006, publicat în Jurnalul Oficial al Uniunii Europene L 312 din 07 decembrie 2018, așa cum a fost modificat prin Regulamentul (UE) 2021/1152 al Parlamentului European și al Consiliului din 7 iulie 2021;
3. parțial Regulamentul (UE) 2018/1862 al Parlamentului European și al Consiliului din 28 noiembrie 2018 privind instituirea, funcționarea și utilizarea Sistemului de informații Schengen (SIS) în domeniul cooperării polițienești și al cooperării judiciare în materie penală, de modificare și de abrogare a Deciziei 2007/533/JAI a Consiliului și de abrogare a Regulamentului(CE) nr. 1986/2006 al Parlamentului European și al Consiliului și a Deciziei 2010/261/UE a Comisiei, publicat în Jurnalul Oficial al Uniunii Europene L 312 din 07 decembrie 2018, așa cum a fost modificat prin Regulamentul (UE) 2022/1190 al Parlamentului European și al Consiliului din 6 iulie 2022.

**HOTĂRĂŞTE:**

1. Se aprobă:
	1. Regulile suplimentare privind controlul frontierei, conform anexei nr. 1;
	2. Drepturile, obligațiile și restricțiile regimului frontierei de stat, conform anexei nr. 2;
	3. Regulile de regim în punctele de trecere a frontierei de stat, conform anexei nr. 3;
	4. Normele tehnice de înzestrare a punctelor de trecere a frontierei de stat, conform anexei nr. 4;
	5. Regulile privind instituirea consemnului la frontieră, conform anexei nr. 5.
2. Entitățile publice și celelalte autorități și instituții cărora le revin obligații în temeiul prezentei hotărâri, vor asigura punerea în aplicare a acesteia, din momentul intrării în vigoare.
3. Din data intrării în vigoare a prezentei hotărâri, Hotărârea Guvernului nr. 297/2017 pentru implementarea Legii nr. 215 din 4 noiembrie 2011 cu privire la frontiera de stat a Republicii Moldova (Monitorul Oficial al Republicii Moldova, 2017, nr. 155-161, art. 374) se abrogă.
4. Prezenta hotărâre intră în vigoare la 6 ianuarie 2025.

|  |  |
| --- | --- |
| **PRIM-MINISTRU** | **Dorin RECEAN** |
| **Contrasemnează:** |  |
| **Ministru al afacerilor interne** | **Adrian Efros** |
|  |  |